สุริยะ เปิดงาน Kantana Market Place ช่วยคนบันเทิง ช่วงโควิด-19 
วันที่ 19 ก.ค. นายสุริยะ จึงรุ่งเรืองกิจ รมว.อุตสาหกรรม เป็นประธานในพิธีเปิดงาน Kantana Market Place ตลาดนัดคนบันเทิง พร้อมด้วย นายสรวุฒิ เนื่องจํานงค์ ส.ส.ชลบุรี พรรคพลังประชารัฐ (พปชร.) ร.อ.ดร.จองชัย วงศ์ทรายทอง ส.ส.ชลบุรี พปชร. และนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม โดยมี นายณัฐพล รังสิตพล อธิบดีกรมส่งเสริมอุตสาหกรรม นางสาวนราทิพย์ รัตตประดิษฐ์ รองกรรมการผู้จัดการใหญ่อาวุโส สายงานปฏิบัติการ บริษัท สยามพิวรรธน์ จำกัด นางจิตรลดา กัลย์จาฤก รองประธานกรรมการบริหาร บริษัท กันตนา กรุ๊ป จำกัด (มหาชน) และเหล่าคนบันเทิง เข้าร่วมพิธีเปิดนายสุริยะ กล่าวว่า จากสถานการณ์การแพร่ระบาดของไวรัสโคโรนา หรือ โควิด-19 ที่ผ่านมา ทางรัฐบาลได้มีนโยบายและมาตรการต่างๆ ในการป้องกันการแพร่ระบาด รวมถึงนโยบายในการ Lockdown ประเทศ ซึ่งส่งผลกระทบต่อการประกอบธุรกิจในอุตสาหกรรมในหลายภาคส่วน รวมไปถึงอุตสาหกรรมบันเทิงที่เป็นส่วนหนึ่งของอุตสาหกรรมสร้างสรรค์ ทำให้ไม่สามารถดำเนินกิจกรรมต่างๆ ได้ตามปกติ เป็นเหตุให้ผู้ที่เกี่ยวข้อง ไม่ว่าจะเป็นตัวผู้ประกอบการ พนักงาน ลูกจ้าง ผู้ประกอบอาชีพอิสระ โดยเฉพาะอย่างยิ่งในกลุ่มอุตสาหกรรมบันเทิง ซึ่งเป็นกลุ่มที่ได้รับผลกระทบเช่นเดียวกันที่ต้องขาดรายได้ในช่วงที่ผ่านมากระทรวงอุตสาหกรรม โดยกรมส่งเสริมอุตสาหกรรม นอกจากจะมีภารกิจในการส่งเสริมภาคอุตสาหกรรมการผลิตแล้ว ยังมีบทบาทในการส่งเสริมและสนับสนุนผู้ประกอบการทั้งรายเล็กและรายใหญ่ให้เกิดการสร้างอาชีพ มีรายได้ สามารถพึ่งพาตนเองได้ ดังนั้นงาน Kantana Market Place ตลาดนัดคนบันเทิง จะเป็นการเปิดโอกาสให้ผู้ที่ได้รับผลกระทบอย่างเช่นนักแสดง ศิลปิน ผู้ทำงานเบื้องหลัง ได้มีพื้นที่สำหรับจำหน่ายสินค้า เพิ่มช่องทางการตลาด เพื่อให้บุคลากรในแวดวงบันเทิงได้มีโอกาสสร้างรายได้ แก่ตนเอง และครอบครัว และสามารถกลับมาดำเนินธุรกิจได้อีกครั้งหนึ่ง นายสุริยะ กล่าวทั้งนี้ Kantana Market Place ตลาดนัดคนบันเทิง เป็นตลาดนัดคนบันเทิงเพื่อคนบันเทิง ซึ่งจัดขึ้นในวันที่ 17-19 กรกฎาคมนี้ เวลา 11.00 - 19.00 น. ณ รอยัล พารากอนฮอลล์ ชั้น 5 ซึ่งเกิดจากการร่วมมือของ 3 พันธมิตร ได้แก่ กรมส่งเสริมอุตสาหกรรม (กสอ.) กระทรวงอุตสาหกรรม และกลุ่มบริษัท สยามพิวรรธน์ จำกัดและ บริษัท กันตนา กรุ๊ป จำกัด (มหาชน) โดยเปิดพื้นที่ให้คนบันเทิงทั้งเบื้องหน้าและเบื้องหลัง ได้มาออกร้านนำสินค้าชั้นนำมาร่วมงานกว่า 200 บูธนอกจากนี้ ภายในงานมีสินค้าคุณภาพดี ราคาถูก หลากหลายชนิด มาให้เลือกซื้อจับจ่ายใช้สอยกันมากมาย โดยเหล่าคนดังที่นำสินค้าชั้นนำมาให้ชิมได้ช็อปกันตลอดทั้งงาน และทุกวันในเวลา 18.00-19.00 น. ที่บูธ ศิลปินรวมใจจิตอาสา จะมีการประมูลของจากเหล่าดาราชื่อดัง โดยรายได้นำเข้ากองทุนของงานเพื่อจัดการช่วยเหลือคนบันเทิงที่ประสบปัญหาวิกฤติโควิด-19 และยังมีการแสดงหลากหลายบนเวที การไลฟ์สดบรรยากาศภายในงานตลอดทั้งวัน และเปิดโอกาสให้ผู้ที่มาร่วมงาน คนที่มีฝันอยากเป็นนักแสดง หรืออยากทำงานในวงการบันเทิง รวมทั้งการคัดเลือก อินฟลูเอ็นเซอร์ ค้นหานักขายหน้าใหม่ สามารถเข้าสมัครคัดเลือกได้ฟรีโดยไม่มีค่าใช้จ่าย.
นายสุริยะ จึงรุ่งเรืองกิจ รมว.อุตสาหกรรม เป็นประธานเปิดงาน Kantana Market Place ตลาดนัดคนบันเทิง เพื่อช่วยเหลือกลุ่มอุตสาหกรรมบันเทิง ที่ขาดรายได้ช่วงโควิด-19
โควิด-19,ไวรัสโคโรนา,พลังประชารัฐ,สุริยะ จึงรุ่งเรืองกิจ,รมว.อุสาหกรรม,Kantana Market Place,ตลาดนัดคนบันเทิง,ข่าวทั่วไป